
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅՈՒՆ

Ո  Ր  Ո  Շ  Ո Ւ  Մ


16 դեկտեմբերի 2021 թվականի  N          - Ն

-------------------------------------------------------------------------------------------------------------

Ղեկավարվելով  «Նորմատիվ իրավական ակտերի մասին» օրենքի 33-րդ, 34-րդ հոդվածներով և հիմք ընդունելով «Օտարերկրացիների մասին» օրենքի 
7-րդ, 24-րդ հոդվածները՝ Հայաստանի Հանրապետության կառավարությունը    
ո ր ո շ ու մ     է.
1. Հայաստանի Հանրապետության կառավարության 2020 թվականի հուլիսի 9-ի  «Օրենսդրական ակտի և Հայաստանի Հանրապետության կառավարության որոշման վերաբերյալ պաշտոնական պարզաբանում տվող պետական կառավարման համակարգի մարմինների և համապատասխան բնագավառների ցանկը սահմանելու մասին» N 1159-Ն որոշման հավելվածում կատարել հետևյալ փոփոխությունը և լրացումը՝
1) 6-րդ կետի 3-րդ ենթակետից հանել «ինչպես նաև օտարերկրացի աշխատողի համար գործատուին աշխատանքի թույլտվության տրամադրման» բառերը.  
2) 10-րդ կետը լրացնել հետևյալ բովանդակությամբ նոր՝ 11.1-ին ենթակետով.
[bookmark: _GoBack]«11.1) օտարերկրացի աշխատողի համար աշխատանքային գործունեության հիմքով կացության կարգավիճակի, ինչպես նաև  Հայաստանի Հանրապետության համապատասխան միջազգային պայմանագրերի ուժով աշխատանքի թույլտվություն ստանալու պահանջից ազատված օտարերկրացիներին բնակության օրինականությունը հավաստող տեղեկանքի տրամադրման.»։
2. Սույն որոշումն ուժի մեջ է մտնում 2022 թվականի հունվարի 1-ից։

